**Zmluva o dielo č. ..........**

Uzatvorená podľa § 536 a nasl. Obchodného zákonníka č.513/1991 Zb.,

v znení neskorších zmien a doplnkov

**I.**

**ZMLUVNÉ STRANY**

**1. OBJEDNÁVATEĽ: OBEC OSIKOV**

Sídlo: **Osikov 57, 086 42 Hertník**

Zastúpený: **Ing. Jozef Kvokačka, PhD., starosta obce**

IČO: **00322482**

DIČ:  **2020623374**

Bankové spojenie: **VÚB a. s.**

Číslo účtu IBAN: **SK06 0200 0000 0000 0472 7522**

Tel: **+421 54 4791114**

e- mail: [obecosikov@obecosikov.sk](mailto:obecosikov@obecosikov.sk)

**(ďalej v texte len "objednávateľ")**

**2**. **ZHOTOVITEĽ:**

Sídlo:

Zastúpený:

IČO :

DIČ :

IČ DPH :

Zapísaný v obchodnom registri:

Osoby oprávnené rokovať :

Zástupca zhotoviteľa na stavbe :

**(ďalej v texte len "zhotoviteľ")**

**PREAMBULA**

Táto zmluva o dielo sa uzatvára ako výsledok verejného obstarávania a cenovej ponuky zhotoviteľa zo dňa:.....09.2019 v rámci verejného obstarávania zákazky s nízkou hodnotou na stavebné práce vyhlásenej objednávateľom vo Výzve na predkladanie ponúk zo dňa 17.09.2019.

**II.**

**PREDMET ZMLUVY**

1. Predmetom tejto zmluvy je záväzok zhotoviteľa zhotoviť dielo: **„Osikov – Rozšírenie vodovodu Za farou“** v rozsahu podľa projektovej dokumentácie a výkazu výmer.

2. Zhotoviteľ je povinný vykonať predmet zmluvy uvedený v článku II. tejto zmluvy odborne, kvalitne a za podmienok uvedených v tejto zmluve, v súlade so zákonom č. 50/1976 Zb. (Stavebný zákon) a súvisiacich STN.

3. Zhotoviteľ je povinný vykonať predmet zmluvy v súlade s jeho ponukou zo dňa:..............09.2019, ktorú predložil objednávateľovi ako uchádzač vo verejnom obstarávaní.

**III.**

**TERMÍN PLNENIA**

1. Zhotoviteľ sa zaväzuje, že vypracuje a dodá predmet zmluvy uvedený v čl. II tejto zmluvy v lehote najneskôr do **60 dní** odo dňa odovzdania staveniska.

2. Ak zhotoviteľ pripraví dielo alebo jeho dohodnutú časť na odovzdanie pred dohodnutým termínom, zaväzuje sa objednávateľ toto dielo prevziať aj v skoršom ponúknutom termíne, pokiaľ bude dielo zhotovené v súlade s platnými technickými normami a vypracovanou projektovou dokumentáciou.

3. V prípade, ak sa v priebehu plnenia tejto zmluvy vyskytne potreba uskutočniť práce, ktoré nie sú zhrnuté v tejto zmluve, je zhotoviteľ povinný ihneď o tejto skutočnosti písomne informovať objednávateľa. Pokiaľ pokračovanie prác je podmienené potrebou uskutočnenia prác, ktoré nie sú zhrnuté v tejto zmluve, tak do prijatia vhodného riešenia lehoty podľa tohto článku neplynú. Zhotoviteľ je zároveň oprávnený prerušiť výkon tých prác, ktoré sú závislé, priamo i nepriamo, od prijatia vhodného riešenia.

4. V prípade vzniku zhotoviteľom nezavinených prekážok znemožňujúcich riadne plnenie diela, príslušný termín sa predlžuje o počet dní, počas ktorých boli práce prerušené. Toto ustanovenie platí aj v prípade, ak je objednávateľ v omeškaní s poskytnutím dohodnutého spolupôsobenia. O všetkých takýchto prípadoch sa spíše záznam v stavebnom denníku.

5. Objednávateľ sa zaväzuje, že dokončené dielo prevezme a zaplatí za jeho zhotovenie dohodnutú

cenu.

**IV.**

**CENA PREDMETU ZMLUVY**

1. Cena za predmet zmluvy uvedený v článku II. tejto zmluvy je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov a v súlade s ponukou zhotoviteľa ako pevná zmluvná cena a predstavuje výšku:

**Cena: EUR bez DPH**

**slovom:**

**DPH 20 % : EUR**

**slovom:**

**Celková cena: EUR s DPH**

**slovom:**

2. Dohodnutá cena kompletného diela je v súlade s rozpočtovými nákladmi stavby uvedenými v ponukovom rozpočte podľa objektov v členení podľa „Výkazu výmer“ a projektovej dokumentácie. Rozpočet (ocenený „Výkaz výmer“) je neoddeliteľnou súčasťou tejto zmluvy. **( Príloha č. 1 )**

3. V cene uvedenej v ods. 1 tohto článku sú zahrnuté aj náklady na:

a) vybudovanie, prevádzku, údržbu a vypratanie staveniska,

b) práce a dodávky nutné k vykonaniu diela v parametroch predpísaných projektovou dokumentáciou

c) všetky doklady potrebné ku kolaudácii stavby (v prípade potreby), k uvedeniu diela do prevádzky a jeho užívaniu vyplývajúce z príslušných právnych predpisov a STN noriem (vydané odborne spôsobilými osobami) vzťahujúce sa na predmet zákazky.

4. Zhotoviteľ sa zaväzuje zabezpečiť vytýčenie podzemných vedení inžinierskych sietí na vlastné náklady a nebezpečenstvo.

5. V cene uvedenej v ods. 1 tohto článku sú zahrnuté aj všetky ostatné náklady súvisiace so zhotovením predmetu zmluvy, okrem nákladov spočívajúcich v prekonaní prekážok zhotovovania diela nezavinených zhotoviteľom, ktoré zhotoviteľ pri uzatváraní tejto zmluvy ani pri vynaložení odbornej starostlivosti nemohol predpokladať.

**V.**

**PLATOBNÉ PODMIENKY**

1. Zmluvné strany sa dohodli na tom, že zhotoviteľ bude vykonané práce fakturovať nasledovne:

a) konečnú faktúru vo výške 100% skutočne vykonaných prác vystaví a doručí zhotoviteľ objednávateľovi do 5 dní odo dňa podpísania zápisu o odovzdaní a prevzatí diela a po odstránení prípadných vád a nedorobkov.

b) mesačne, podľa skutočne vykonaných prác uvedených v stavebnom denníku a odsúhlasených objednávateľom

2. Údaje vo vystavenej faktúre musia byť v súlade s touto zmluvou. V prípade, že faktúra nebude obsahovať predpísané náležitosti, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti, pričom pokračovanie lehoty splatnosti začne plynúť dňom doručenia opravenej faktúry objednávateľovi.

3. Podkladom pre vystavenie faktúry je súpis vykonaných prác a dodávok potvrdený objednávateľom. V prípade, že súpis vykonaných prác bude obsahovať práce v nižšom ako dojednanom rozsahu, zhotoviteľ vystaví faktúru na sumu zníženú o nevykonané práce, to znamená faktúru na sumu skutočne vykonaných prác.

4. Faktúra je splatná do 30 dní odo dňa jej doručenia objednávateľovi. Za deň úhrady sa považuje deň odpísania z účtu objednávateľa.

**VI.**

**ODOVZDANIE A PREVZATIE DIELA**

1. Podmienkou odovzdania a prevzatia diela je úspešné vykonanie všetkých predpísaných skúšok. Vzájomne a preukázateľne prevzaté doklady o výsledkoch skúšok sú podmienkou prevzatia diela.

2. Zhotoviteľ písomne vyzve objednávateľa najneskôr 3 dní pred dohodnutým termínom dokončenia diela k záverečnému prevzatiu.

3. O prevzatí diela spíšu strany zápis, ktorý obsahuje zhodnotenie kvality vykonaných prác, súpis prípadných zistených vád a nedorobkov, ktoré nebránia v užívaní diela, dohodu o opatreniach na ich odstránenie, prehlásenie zhotoviteľa, že dielo odovzdáva a prehlásenie objednávateľa, že dielo preberá.

4. Pri odovzdaní diela je zhotoviteľ povinný predložiť objednávateľovi doklady určené príslušnými STN a všeobecne záväznými predpismi.

5. Dňom odovzdania diela prechádza na objednávateľa vlastnícke právo k dielu.

6. Dielo sa považuje za dodané i tým okamihom, keď objednávateľ si ho odmietne v stanovený deň prevziať /neprevezme, napriek splneniu podmienok pre jeho odovzdanie.

**VII.**

**ZÁRUČÁ DOBA A VADY DIELA**

1. Zhotoviteľ zodpovedá za to, že predmet tejto zmluvy bude mať počas záručnej doby vlastnosti dohodnuté v zmluve.

2. Záručná doba na predmet zmluvy je **60 mesiacov** a začína plynúť odo dňa odovzdania diela objednávateľovi.

3. Zhotoviteľ zodpovedá za vady, ktoré má predmet zmluvy v čase jeho odovzdania objednávateľovi.

Za vady, ktoré sa prejavili po odovzdaní diela zodpovedá zhotoviteľ vtedy, ak boli spôsobené porušením jeho povinností.

4. V prípade, že počas záručnej doby sa zistí vada na zrealizovanom diele, objednávateľ písomne upozorní zhotoviteľa na tento jav. Zmluvné strany sa dohodli, že počas záručnej doby má objednávateľ právo požadovať a zhotoviteľ povinnosť bezplatne odstrániť zistené a reklamované vady.

5. Zhotoviteľ sa zaväzuje odstrániť reklamované vady do 10 dní od písomného uplatnenia reklamácie

objednávateľom, ak nedôjde k písomnej dohode o inom termíne, a ku ktorej sa zhotoví obojstranne potvrdený zápis.

6. Objednávateľ je povinný odovzdať/sprístupniť dielo, alebo jeho časť, zhotoviteľovi na reklamáciu tak, aby bolo možné riadne, v zmysle všeobecne záväzných právnych predpisov, technicky a nerušene vykonať odstránenie vady. Pri vybavovaní reklamácie, i odstraňovaní vád, sú zmluvné strany povinné si poskytnúť na požiadanie súčinnosť, spočívajúcej najmä v možnom odstránení existujúcej alebo predpokladanej prekážky, resp. vyhnúť sa jej.

7. V prípade existencie konkrétnej miestnej prekážky je zhotoviteľ o nej povinný informovať objednávateľa. Informovaním objednávateľa, resp. podaním informácie na pošte, sa začatie/plynutie lehoty až do jej odstránenia a informovania zhotoviteľa o jej odstránení nezačne/prerušuje. Miestnu prekážku, ktoré by bránila odstráneniu reklamovanej vady, je povinný odstrániť objednávateľ na svoje náklady.

8. V prípade žiadosti o súčinnosť sa dotknutá lehota predlžuje o dobu od požiadania o súčinnosť po jej reálne poskytnutie. To neplatí, ak žiadosť bola podaná účelne, a v čase podania žiadosti bolo evidentné, že odstrániť vadu bolo možné bez poskytnutia súčinnosti.

9. Do lehôt na odstránenie vady podľa tohto článku sa nezapočítavajú dni pracovného pokoja, doba, počas ktorej by vykonávanie prác odporovalo všeobecne záväzným právnym predpisom, a doba, počas ktorej poveternostné alebo lokálne podmienky nedovoľovali začať alebo pokračovať s vykonávaním prác. Počas týchto prekážok sa lehoty na odstránenie vady prerušujú, resp. nezačnú plynúť, a to i bez toho, aby o tom zhotoviteľ, okrem konkrétnych miestnych prekážok, informoval objednávateľa.

**VIII.**

**ZMLUVNÉ POKUTY A NÁHRADY ŠKODY**

1. V prípade, že zhotoviteľ nedodá predmet zmluvy v dohodnutom termíne, objednávateľ má právo na zmluvnú pokutu vo výške 0,05 % z celkovej zmluvnej ceny diela bez DPH za každý deň omeškania.

2. Objednávateľ má nárok na zmluvnú pokutu vo výške 50,00 EUR s DPH za každý deň oneskorenia odstránenia reklamovaných vád v lehote podľa tejto zmluvy.

3. V prípade omeškania objednávateľa so splnením svojho peňažného záväzku, zhotoviteľ má právo na úrok z omeškania podľa § 369 ods. 2 Obchodného zákonníka.

4. Týmto nie je dotknutý nárok zmluvnej strany na náhradu škody, ktorá jej vznikla v dôsledku porušenia povinnosti druhej zmluvnej strany vyplývajúcej z tejto zmluvy a to aj v prípade, ak vzniknutá škoda prevyšuje výšku zmluvnej pokuty.

5. Zmluvné strany vyhlasujú, že sankcie dohodnuté v tejto zmluve sa považujú za primerané.

**IX.**

**SPOLUPÔSOBENIE OBJEDNÁVATEĽA**

1.V prípade, ak sa v priebehu prác vyskytne potreba ďalších podkladov alebo spolupráce, objednávateľ sa zaväzuje, že poskytne zhotoviteľovi primerané spolupôsobenie na základe písomnej výzvy zhotoviteľa, tak aby mohol byť dodržaný termín plnenia uvedený v čl. III tejto zmluvy. Rovnaké platí i pre čl. VII.

**X.**

**OSOBITNÉ USTANOVENIA**

1. Zhotoviteľ je povinný počas zhotovenia predmetu zmluvy udržiavať na stavenisku poriadok a čistotu a zabezpečiť odstránenie znečistenia okolitých pozemných komunikácii vzniknutého realizáciou diela. Zároveň je zhotoviteľ povinný dodržiavať všetky právne predpisy Slovenskej republiky. Súčasťou dokladov ku preberaciemu konaniu stavby budú doklady o likvidácii všetkých odpadov vzniknutých pri realizácii diela oprávneným zneškodňovateľom odpadov a jeden krát projektom skutočného vyhotovenia stavby potvrdeným zhotoviteľom diela.

2. Zhotoviteľ je povinný ak je to relevantné najneskôr pri podpise tejto zmluvy oznámiť objednávateľovi údaje o subdodávateľoch, ktorých bude na plnenie predmetu zákazky využívať. Zhotoviteľ je povinný vopred ohlásiť zmenu subdodávateľa písomne do rúk objednávateľa a taktiež doplniť údaje o novom subdodávateľovi podľa § 41 ods. 3 zákona o verejnom obstarávaní v platnom znení.

Zmena subdodávateľa podlieha schváleniu objednávateľom a objednávateľ ju musí písomne schváliť.

**XI.**

**ODSTÚPENIE OD ZMLUVY**

1. Objednávateľ je oprávnený odstúpiť od zmluvy v prípade podstatného porušenia tejto zmluvy zo strany zhotoviteľa. Zmluvné strany považujú za podstatné porušenie tejto zmluvy, najmä ak zhotoviteľ bude preukázateľne vykonávať práce zle, t. j. v rozpore s podmienkami dohodnutými v tejto zmluve. Musí ísť o vady, na ktoré bol zhotoviteľ objednávateľom v priebehu zhotovenia diela písomne upozornený, a ktoré napriek tomuto upozorneniu neodstránil v primeranej lehote poskytnutej k tomuto účelu.

2. Objednávateľ je oprávnený odstúpiť od zmluvy aj v prípade, ak v priebehu plnenia tejto zmluvy dôjde k potrebe uskutočniť doplňujúce práce, ktoré neboli predmetom plnenia podľa tejto zmluvy, ktorých potreba vyplynula z dodatočne nepredvídateľných okolností a ak predpokladaná cena prác presiahne 15 % ceny podľa tejto zmluvy.

3. V prípade, ak je objednávateľ v omeškaní s úhradou faktúry o viac ako 30 dní po uplynutí lehoty jej splatnosti, je zhotoviteľ oprávnený odstúpiť od zmluvy na základe písomného oznámenia doručeného objednávateľovi.

**XII.**

**ZÁVEREČNÉ USTANOVENIA**

1. Táto zmluva nadobúda platnosť dňom jej podpísania oprávnenými zástupcami oboch zmluvných strán. Za oprávneného zástupcu na strane objednávateľa sa vždy považuje i osoba, ktorá je štatutárnym zástupcom objednávateľa podľa všeobecne záväzných právnych predpisov alebo ním poverená osoba.

2. Táto zmluva nadobúda platnosť dňom podpisu obidvoma zmluvnými stranami a účinnosť s odkladacou podmienkou, ktorá spočíva v schválení dotačných prostriedkov na realizáciu predmetu zákazky.

3. Túto zmluvu je možné meniť a dopĺňať len formou číslovaných písomných dodatkov podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť tejto zmluvy.

Zmena zmluvy je možná len v prípadoch výslovne ustanovených v zákone č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „zákon“).

4. Táto zmluva je vyhotovená v **štyroch** (**4)** rovnopisoch, z ktorých objednávateľ dostane **tri (3)** a zhotoviteľ **jedno** **(1)** vyhotovenie.

5. Vzťahy touto zmluvou neupravené sa riadia ustanoveniami obchodného zákonníka v platnom znení.

6. Písomnosti podľa tejto zmluvy sa považujú za doručené najneskôr uplynutím 5-tich pracovných dní od ich zaslania poštou na adresu zmluvnej strany uvedenej pri zhotoviteľovi v obchodnom registri a pri objednávateľovi v čl. I tejto zmluvy. Za prijatú sa považujú tiež písomnosti, ktoré druhá zmluvná strana odmietla prevziať. V prípade, ak je s obsahom písomnosti spojené prerušenie/nezačatie plynutia lehoty podľa tejto zmluvy, tak pre prerušenie/nezačatie plynutia lehoty je rozhodný dátum podania písomnosti na pošte.

V Osikove, dňa ........................... V .........................., dňa..........................

Za Objednávateľa: Za Zhotoviteľa:

............................................ ......................................................

Ing. Jozef Kvokačka, PhD.

starosta obce

Príloha č.1 **:**Ponukový rozpočet (ocenený výkaz výmer) podpísaný štatutárnym zástupcom zhotoviteľa

Príloha č.2: Zoznam subdodávateľov **(ak je relevantné)**